Diari Oficial de la Generalitat Valenciana


Sumari del DOGV 5819, del 01-08-2008 (2008/9606)

RESOLUCIÓ de 18 de juliol de 2008 de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric del municipi de menys de 2.000 habitants de Vallanca (València). Expedient número 46/0002/2007/252.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9606


Data del document
:   18-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vallanca
    * renovació urbana
    * ajuda a la construcció
    * administració local
    * patrimoni arquitectònic
    * pla d'urbanisme
    * protecció del patrimoni

RESOLUCIÓ de 18 de juliol de 2008 de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric del municipi de menys de 2.000 habitants de Vallanca (València). Expedient número 46/0002/2007/252. [2008/9606]
Antecedents de fet
Primer. L'Ajuntament de Vallanca ha sol·licitat la declaració com a àrea de rehabilitació del centre històric de la localitat.
Segon. Es tracta d'un municipi de 187 habitants
La seua estructura urbana és de traçat irregular amb carrers estrets de pendent marcat.
Les edificacions són majoritàriament habitatges unifamiliars que responen a la tipologia tradicional en municipi rural d'interior, amb altures de dues o tres plantes, formades per murs de maçoneria i lloses de pedra o encofrats, amb estructura horitzontal de fusta i coberta inclinada de teula àrab sobre estructura llenyosa.
Tercer. Actualment es troba en vigor el Projecte de delimitació de sòl urbà, amb data aprovació definitiva per la Comissió Territorial d'Urbanisme de la Conselleria d'Obres Públiques, Urbanisme i Transport de 30 de maig de 1989.
Quart. Per a promoure la rehabilitació i regeneració del centre històric, l'Ajuntament de Vallanca té previst bonificar en un 30% les construccions, instal·lacions o obres de rehabilitació dins de l'àmbit d'àrea proposat.
Així mateix l'Ajuntament col·laborarà en la informació i l'ajuda a la gestió de les actuacions de rehabilitació a disposició dels qui pretenguen dur a terme aquest tipus d'intervencions.
Cinqué. S'estima dur a terme unes 20 actuacions de rehabilitació al llarg de la vigència del pla.
Sisé - El 18 d'abril de 2008 s'emet proposta de declaració de l'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el nucli urbà de Vallanca la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.
Tercer. Es recomana, d'acord amb l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre de 2004, de la Conselleria de Territori i Habitatge, després de la declaració d'àrea, s'instal·larà un cartell informatiu, segons model facilitat per aquesta Conselleria.
Contra aquesta resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors desde l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que es puga exercir qualsevol altre recurs que es crega oportú.
València, 18 de juliol de 2008.- La directora general d'Habitatge i Projectes Urbans: María Jesús Rodríguez Ortiz.